કેવો પિરામિડ? દસ ફૂટથી પણ ઓછી ઊંચાઈનો, પણ માઈલોના માઈલો સુધી ફેલાયેલો – લીલો છમ્મ પિરામિડ! થોડેક થોડેક અંતરે પવનની લહેરખીમાં ઝૂલતાં વૃક્ષો. પિરામીડો, એ ‘બુર્જ ખલિફા’ ઓ અને એવા બધા ભવ્ય પ્રાસાદો બનાવનાર ‘ફેરો’ અને અતિ ધનાઢ્ય માલેતૂજારોની સમૃદ્ધિનો એક નાનકડો અંશ સહરાના અફાટ રણના, દરિયાની નજીકના એક ખૂણે, લીલી કુંજાર વાવવા વપરાયો હતો. એ બુર્જની ટોચ પર પહોંચવા મથતા મૂષકો એના બાગબાન બની ગયા હતા. માળી બનવા તૈયાર હોય તેવા, જરૂરતમંદ લોકોને રોજી રોટી મળી રહી હતી. એમના જીવનમાં સંતોષને સુખની લહેરખીઓ વહી રહી હતી. એ લીલા પિરામિડના અંશ જેવી લીલોતરી તેમના જીવનમાં લહેરાવા લાગી હતી. એમના નાના નાના માળા કોમળ, નિર્દોષ બાળકોની કિલકારીઓથી ચહચહી રહ્યા હતા.